Medical Tourism ส่งผลกระทบต่อระบบการรักษาสุขภาพของภาครัฐ และภาคเอกชน อย่างไรบ้าง?
เป็นที่มองเห็นกันว่า เอเชียเป็นศูนย์กลางของบริการเกี่ยวกับสุขภาพ ที่เจริญขยายตัวของโลก และเป็นภูมิภาคที่มีชนชั้นกลางเพิ่มมากขึ้น
แต่ผู้สื่อข่าววอยซ ออฟ อเมริกา รอนคอร์เบ้นรายงานจากกรุงเทพมหานครว่า มีการวิตกกังวลกันว่าเรื่องที่เรียกกันว่า medicaltourism หรือการเดินทางเชิงท่องเที่ยว และการบำบัดรักษาตัวนี้ทำให้ระบบการดูแลรักษาสุขภาพภาคเอกชนหรือของภาครัฐขาดทรัพยากรที่สำคัญ และจำเป็นไป เวลาส่วนใหญ่ในช่วง 10 ปีที่ผ่านมา ตลาด medical tourismในประเทศไทยขยายตัวออกไปเนื่องจากชาวต่างประเทศมาแสวงหาบริการดูแลรักษาสุขภาพ ที่เสียค่าใช้จ่ายถูกลง และพร้อมที่จะให้บริการดูแลบำบัดรักษาบริการที่ว่านี้มีตั้งแต่การผ่าตัดเกี่ยวกับหัวใจซึ่งเป็นเรื่องที่ละเอียดอ่อนเรื่อยไปจนถึงศัลยกรรมตกแต่งหรือแม้แต่การดูแลรักษาตามแบบแพทย์แผนโบราณอย่างเช่น ยาจีนโยคะและการบำบัดรักษาทางอายุรเวท เมื่อปีพุทธศักราช 2550มีผู้เดินทางมาให้แพทย์รักษาที่ประเทศไทยอาจถึงหนึ่งล้านสี่แสนคนซึ่งมากกว่าของปีพุทธศักราช 2544 ห้าแสนคน ประเทศไทยมีรายได้จาก medicaltourism หนึ่งพันล้านเหรียญสหรัฐ เมี่อปีพุทธศักราช 2550 ทางกระทรวงสาธารณะสุขไทยคาดหมายว่า ภายในปีพุทธศักราช 2555 รายได้จากmedical tourism จะเพิ่มขึ้นอีกสามเท่าตัวและจะมีชาวต่างชาติมาให้แพทย์ในประเทศไทย ดูแลรักษาเป็นจำนวนสองล้านกว่าคน คุณเคนเนธ เมยส์ผู้อำนวยการฝ่ายการตลาดระหว่างประเทศ ของโรงพยาบาลบำรุงราษฎร์อินเตอร์แนชเชินเนิ้ลที่กรุงเทพมหานครกล่าวว่าการแพทย์ และบริการไม่ว่าจะที่โรงพยาบาลของรัฐหรือของเอกชนในประเทศไทยล้วนแต่มีคุณภาพอนึ่งประเทศไทยตั้งใจให้บริการแก่ผู้ที่มารับการรักษาอย่างดี เพราะผู้มารับการรักษาพยาบาลส่วนมากจ่ายค่ารักษาค่ายาเองชาวอเมริกันจะมาที่ประเทศไทยเพราะค่าดูแลรักษาโรคอย่างเดียวกันที่เมืองไทย ถูกกว่าที่อเมริกา60ถึง 70 เปอร์เซ็นต์ แต่ทว่าประเทศไทย กำลังเผชิญกับการแข่งขันมากขึ้นเนื่องจากสิงคโปร์มาเลเซีย เกาหลีใต้และฟิลิปปินส์ต่างก็กำลังส่งเสริม medicaltourismกันทั้งนั้น คุณรูเบน โตราลหัวหน้าฝ่ายบริหารของบริษัทที่ปรึกษาด้านอุตสาหกรรมสุขภาพ เมดีไก๊ดกล่าวชมว่าขณะนี้ medicaltourismในประเทศไทยและมาเลเซีย มีคุณภาพดีและบริการก็ยอดเยี่ยมเขาคิดว่า medicaltourismน่าจะขยายตัวต่อไป คุณรูเบน โตราลกล่าวไวตอนนี้ว่า“เอเชียจะเป็นเจ้ายุทธจักรในวงการmedical tourism ต่อไปเรื่อยๆ เพราะเป็นบริเวณที่มีประชากรหนาแน่นที่สุดในโลก ลำพังประชากรของอินเดียและจีนรวมกันนั้นมีจำนวนเท่ากับร้อยละ 66 ของประชากรในเอเชียและนี่เป็นภูมิภาคที่ตลาดสำหรับชนชั้นกลางกำลังใหญ่โตขึ้น “เขากล่าวด้วยว่าผู้สูงอายุที่เจ็บป่วยจากอเมริกาเหนือยุโรป ออสเตรเลียและญี่ปุ่นก็กำลังมองหาที่ๆ พวกเขาสามารถเข้าถึงการดูแลรักษาที่เสียค่าใช้จ่ายต่ำด้วย แต่ทว่ามีผู้วิจารณ์กันว่า สถานดูแลรักษาสุขภาพของรัฐกำลังตึงตัว และเกรงว่าผู้ประกอบวิชาชีพด้านการแพทย์จะทิ้งสถานดูแลสุขภาพของรัฐ ไปทำงานตามสถานดูแลสุขภาพของเอกชนแทน คุณวิโรจน์ ณ ระนอง นักเศรษฐศาสตร์ ที่สถาบันวิจัยเพื่อการพัฒนาประเทศไทยกล่าวไว้ตอนนี้ว่า“ เมื่อเปรียบเทียบอำนาจการซื้อกันแล้ว จะเห็นว่าอำนาจการซื้อของชาวต่างชาติ ย่อมมากกว่าของชนชั้นกลางและชนชั้นสูงในประเทศไทยนี่เป็นประเด็นขั้นมูลฐานของเรื่องที่ว่า ถ้ามีชาวต่างชาติที่เจ็บป่วยหลั่งไหลมาภาคเอกชนย่อมเป็นที่ๆ ดึงดูดแพทย์ไปทำงาน” คณะกรรมการสุขภาพของไทยรายงานว่าผู้เชี่ยวชาญด้านการแพทย์ ทิ้งงานตามโรงพยาบาลของรัฐไปทำงานดูแลรักษาสุขภาพ ตามโรงพยาบาลของเอกชนหลายสิบคนแล้ว สถาบันบัณทิตพัฒนบริหารศาสตร์รายงานว่า medicaltourismทำให้ตามสถานพยาบาลของรัฐยิ่งขาดแคลนแพทย์ทันตแพทย์และพยาบาลหนักขึ้น แต่คุณเคนเนธเมยส์แห่งโรงพยาบาลบำรุงราษฎร์อินเตอร์แนชเชินเนิ้ล ไม่เห็นด้วยกับเรื่องนั้นทั้งนี้เพราะว่าผู้ที่ไปหาแพทย์และผู้ที่เข้ารับการรักษาในโรงพยาบาล เป็นคนไทยเสียเป็นส่วนใหญ่ อีกทั้ง medicaltourism ยังสำคัญต่อเศรษฐกิจของไทยมากทีเดียว และทำให้ประเทศไทยอยู่ในฐานะได้เปรียบประเทศอื่นๆมากทีเดียว เขากล่าวด้วยว่าสถานดูแลรักษาสุขภาพของเอกชน ขยายวงออกไปและการจำกัดจำนวนแพทย์ต่างชาติที่ปฏิบัติงานอยู่ในประเทศไทยนั้นช่วยหยุดยั้งสภาพสมองไหลออกไปได้ ชาวไทยผู้ทำงานด้านการแพทย์อยู่ในต่างประเทศกำลังพากันกลับมาประเทศไทย ส่วนผู้ประกอบอาชีพทางการแพทย์อื่นๆ กล่าวว่าแพทย์และพยาบาลจำนวนมากทำงานไม่เต็มเวลาที่โรงพยาบาลเอกชน และยังทำงานที่โรงพยาบาลของรัฐด้วย นักวิเคราะห์ของอุตสาหกรรมการแพทย์หลายคนคิดว่าเศรษฐกิจที่กำลังเข้มแข็งมากขึ้นเรื่อยๆ และการเพิ่มการลงทุนด้านบริการเกี่ยวกับสุขภาพจะทำให้เอเชียสนองความต้องการให้กับคนในเอเชียเองและชาวต่างชาติ ผู้ต้องการการดูแลรักษาแบบที่พอจะมีเงินมาจ่ายให้นั้นได้